Arturo Prat (forskningsstasjon)

Arturo Prat (spansk: Base Naval Capitán Arturo Prat) er en chilensk forskningsstasjon på Greenwich Island i øygruppen Sør-Shetlandsøyene.  Den åpnet 6. februar 1947 under navnet Soberania og er Chiles eldste forskningsstasjon i Antarktis. Inntil 1. mars 2006 stod den chilenske marine som operatør av stasjonen, da den ble overført til de lokale styresmaktene i regionen Magallanes y de la Antártica Chilena. Stasjonen var helårsbemannet frem til 2004, men har deretter kun blitt benyttet om sommeren. Den benyttes til studier innen ionosfærisk og meteorologisk forskning og har en kapasitet på 15 personer.

Stasjonen er oppkalt etter den chilenske marineoffiseren Arturo Prat (1848–1879). Ved stasjonen finnes fire kulturminner som er oppført på Antarktistraktatens liste over historiske steder og kulturminner i Antarktis, inkludert en byste av Arturo Prat.

 Eksterne lenker 


Kategori:Forskningsstasjoner i Antarktis
Kategori:Magallanes y de la Antártica Chilena
Kategori:Sør-Shetlandsøyene
Kategori:Etableringer i 1947
Kategori:Verneområder i Antarktis
Kategori:Artikler i Antarktis-prosjektet
Kategori:1940-årene i Antarktis
Kategori:Vitenskap og teknologi i Chile